OpenLLM-France/wikimedia huggingface dataset:
# Adur Etxezarreta

Adur Etxezarreta Rezola (Areso, 1996ko urtarrilaren 27a) nafar alpetar eskiatzailea da.

## Biografia

Bederatzi urterekin hasi zen eskiatzen Nafarroako Eski Klubean. Gurasoekin eskiatzen hasi zen Frantziako Luz Ardiden estazioan, urtero neguan hiruzpalau asteburu joaten baitziren. Hamalau urte zituela Sierra Nevadako Teknifikazio Zentrora joan zen. 2016an Neguko Kiroletako Espainiako Errege Federazioko talde nazionaleko kide hautatu zuten. Jaitsieran eta Super erraldoian espezializatu zen.
2012ko urtarriletik trial azkarrean espezialista, 2017ko abenduaren 21ean supererraldoi modalitatean egin zuen debuta Europako Kopan, Reiteralmen (Austria). Bertan ez zuen trialekoa osatu. 2019ko Munduko Txapelketan (40.a jaitsieran, ez zuen supererraldoia osatu) eta 2019ko azaroaren 30ean Munduko Eski Alpetarreko Kopan, Lake Louiseko jaitsieran (53.a) parte hartu zuen. 2021eko Cortina d'Ampezzoko Munduko Txapelketan ez zuen jaitsierarik eta supererraldoirik osatu.
2022ko urtarrilaren 14an, bere lehen podiuma erdietsi zuen Europako Kopan (2.a). Tarvisioko jaitsieran 3300 metro egiteko 1:47.71ko denbora egin zuen. Urte berean, Beijingeko Neguko Olinpiar Jokoetan parte hartu zuen.

## Erreferentziak

* ↑ (Gaztelaniaz) Barbero, Alberto R.. (2022/01/22). «Adur Etxezarreta, descenso... al podio: "Se mezclan adrenalina e inestabilidad"» Marca (Madril): VI..
* 1 2 (Gaztelaniaz) Imbuluzqueta, Adur Etxezarreta: “Ya está. Lograr el podio fue quitarme peso de encima, una liberación”. (2022/01/16). Diario de Navarra (Iruñea).
* ↑ Ugartemendia, Unai. (2022-02-01). «Azken lasterketetan erakutsitako maila erakutsi nahi dut Pekinen ere» Berria CC BY-SA 4.0 lizentziapean.

## Kanpo estekak

* Datuak: Q110597327
# Adur Lasa

Adur Lasa Untziti, pilota arloan Lasa IV.a deituraz ezaguna (Etxarri Aranatz, Nafarroa Garaia, 1994ko martxoaren 20a) esku huskako pilotari profesional ohia eta enpresaburua da. Atzelari jokatzen zuen, Aspe enpresarekin. Osaba du esku huska atzelari izandako Oskar Lasa.
2017ko ekainean debutatu zuen profesionaletan; bi urte geroago, 2019ko ekainean utzi zion pilotari profesionala izateari, eta ostalaritzari ekin zion, bere jaioterri Etxarri Aranazko Aritzalko ostatuko buru.

## Kirol lorpenak
### Amateurretan

* Berria Torneoko txapelduna, 2016.
* Euskadiko Herriarteko txapelduna, 2014, 2015.
* Biharko Izarrak torneoko txapeldunordea, 2015.

## Erreferentziak

* ↑ (Gaztelaniaz) Igor G. Vico: «Adur Lasa: “A base de palos, te haces más duro; la fase en aficionados y Garfe es necesaria”», Deia, 2017-06-21.
* ↑ (Gaztelaniaz) Urbina, Iñaki. (2019-06-27). «La nueva aventura profesional del exmanista Adur Lasa» diariodenavarra.es (Noiz kontsultatua: 2020-07-17).
* Datuak: Q31188486
# Adur Letamendia

Adur Letamendia (Zarautz, ? - ) euskal surflaria da. Ibon Amatriain bezala, olatu handietan aditua da eta Billabong XXL txapelketako parte hartzailea.
# Adustina

Adustina Brasilgo udalerri bat da, Bahiako estatuan kokatua. 14.200 biztanle ditu 632,139 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762152
* Multimedia: Adustina / Q1762152
# Abdul Ahad Mohmand

Abdul Ahad Mohmand (paxtuneraz: عبدالاحد مومند‎‎; Sardah, Afganistan, 1959ko urtarrilaren 1a) paxtun etniako Afganistango Aire Armadako pilotu eta kosmonauta ohia da. 1988an espazioan egondako lehenengo afganistandarra bihurtu zen Mir espazio-estazioan ia 9 egun igaro ondoren.
Sobietar Batasuneko armadak Afganistan utzi eta gutxira, 1992an, Alemaniara joan zen bizitzera eta asilo politikoa eskatu zuen. 2003an alemaniar herritartasuna lortu zuen.
# Abdul Azim

Haji 'Abdul' Azim Bruneikoa printzea (malaysieraz: Yang Teramat Mulia Paduka Seri Duli Pengiran Muda Haji 'Abdul 'Azim; Bandar Seri Begawan, Brunei, 1982ko uztailaren 29a - Jerudong, Brunei, 2020ko urriaren 24a) bruneitar zinema ekoizlea izan zen. Hassanal Bolkiah Bruneiko sultanaren semeetako bat zen, jaiotzaz geroztik printze izendatutako bigarrena. Bruneiko sultanerriko tronurako ondorengotzan laugarrena izan zen.

## Erreferentziak

* ↑ (Ingelesez) Picheta, Rob; Watson, Angus. (2020-10-26). «Prince Azim of Brunei, Sultan of Brunei's son, dies aged 38» CNN (Noiz kontsultatua: 2020-10-26).
* Datuak: Q7243829
* Multimedia: Prince Azim / Q7243829
# Abdul Halim Kedahkoa

Al Mu'tassimu Billahi Muhibbuddin Sultan al-Haj Abdul Halim Mu'adzam Shah ibni Almarhum Sultan Badlishah (Alor Setar, 1927ko azaroaren 28a - Alor Setar, 2017ko irailaren 11) Kedahko sultana eta Malaysiako erregea izan zen. Badlishah Kedahkoaren semea eta ondorengoa izan zen. 1975ean aukeratu zuten lehen aldiz Malaysiako errege eta bigarren aldiz 2011n. Semerik ez zuenez, Kedahen bere oinordekoa bere anaia Sallehuddin izan zen.
* Datuak: Q57550
* Multimedia: Sultan Abdul Halim of Kedah / Q57550
# Abdul Fattah Ismail

Abd al-Fattah Ismail Ali Al-Jawfi (Ta'izz, 1939ko uztailaren 28a - Aden, 1986ko urtarrilaren 13a) hegoyemendar politikaria izan zen. Hego Yemen zuzendu zuen 1969 eta 1980 urteen artean.
Ipar Yemenen jaio eta Adenen hezi zen. 1956tik 1959ra petrolio findegi batean lan egin zuen. Britainiar agintari kolonialek atxilotu egin zuten bere jarduera politikoagatik, mugimendu nazionalista arabiarraren sortzaileetako bat izateagatik. 1961az geroztik irakasle aritu zen eta jarduera politikoarekin jarraitu zuen.
Hego Yemengo Askapen Frontearen sortzaileetako bat izan zen eta alderdi militar sozialista iraultzailearen buru izan zen. 1967an herrialdearen independentzia iritsi zenean, kultura ministro izendatu zuten.
1969an alderdiko Idazkari Nagusi hautatu zuten eta 1980an Presidiumeko Presidente. Horrela, herrialdeko buru "de facto" bihurtu zen. Hainbat alderdi bateratu zituen Yemengo Alderdi Sozialistan eta 1978an alderdi berriaren lehen idazkari nagusi izendatu zuten. Kanpo politikan, Hego Yemen Sobietar Batasunarekin eta herrialde sozialistekin lerrokatu zuen.
1980an, kargua utzi zuen osasun arrazoiengatik, eta Moskura joan zen tratamendu medikoa jasotzera 1985era arte. 1985eko urrian Politburoko kide eta Batzorde Zentraleko idazkari izendatu zuten. Hala ere, urtarrilean Hego Yemengo gerra zibila piztu zen Ismailen eta Ali Nasir Muhammaden aldekoen artean.
Ismail misteriotsu desagertu zen, antza, Ali Nasirren bandoko itsasontziek bere etxea bonbardatu ondoren.
* Datuak: Q307211
* Multimedia: Abdul Fattah Ismail / Q307211
# Abdul Hamid

Abdul Hamid (bengaleraz: আব্দুল হামিদ; Kamalpur, Britainiar Raj, 1944ko urtarrilaren 1a) Bangladeshko politikari, abokatua eta egungo Bangladeshko presidentea da. Awami Liga kide da. 2013ko Martxoaren 14n, Zillur Rahmanen heriotzakaren ondoren, jarduneko presidente izendatu zuten. 2013ko presidentetzarako hauteskundeak irabazi zituen, baita 2018koak ere.

## Erreferentziak

* ↑ (Ingelesez) «Hamid elected president» The Daily Star 2013-04-22.
* ↑ (Ingelesez) «Hamid elected president for second term» The Daily Star 2018-02-07.

## Kanpo estekak

* Datuak: Q3246667
* Multimedia: Abdul Hamid (politician) / Q3246667
# Abdul Ati al-Obeidi

Abdul Ati al-Obeidi (arabieraz: عبد العاطي العبيدي‎, ʿAbd al-ʿĀṭī al-ʿUbayyidī; Al Jabal al Akhdar, 1939ko urriaren 10a - Tripoli, 2023ko irailaren 16a) libiar politikaria izan zen. Muammar al Kadafiren garaian Libiako estatuburu eta lehen ministroa izan zen .
Lehen ministro izan zen 1977tik 1979ra, eta Herriaren Kontseilu Nagusiko idazkari nagusi 1979tik 1981era. Azken kargu hori estatuburuaren parekoa zen, nahiz eta errege boterea Kadafik betetzen zuen.
Libiak arma nuklearren programa uzteko erabakia iragarri zuten hiru negoziatzaileetako bat izan zen. 1911ko Libiako Lehen Gerra Zibilean Kanpo Arazoetako ministro izendatu zuten. Matxinoek 2011ko abuztuan atxilotu zuten eta 2013an auzitegi batek absolbitu egin zuen.

## Kanpo estekak

* Datuak: Q307121
* Multimedia: Abdul Ati al-Obeidi / Q307121
# Aleipata uharteak

Aleipata uharteak, Samoako populaturik gabeko uharte multzo bat da, Upolu uharteren ekialdeko muturrean.
# Aleister Crowley

Edward Alexander (Aleister) Crowley (Warwickshire, Ingalaterra 1875ko urriaren 12a - Hastings, Ingalaterra 1947ko abenduaren 1a) britainiar olerkari, saiakeragile eta eleberri-idazle. Esoterismo, magia, okultismo eta sorginkeriaren zale amorratua izan zen, eta bere bizitza osoan gai hauekin lotutako gertakari harrigarriei esker mundu osoan ospea lortu zuen.
Bere buruari ezizen ugari jarri zizkion, horien artean: Frater Perdurabo edota Pizti Handia ("The Great Beast"). Bere hilobian honako esaldi hau zizelkatua dago: "Hemen datza munduko gizonik zitalena".
Bestalde hainbat kirol eta zaletasun izan zituen: bere gaztaroan mendizaletasuna (Himalaiara joan zen lehenbiziko europar espedizioko kidea zelarik Kangchenjunga mendia igotzeko saiakera burutu zuen), xakea, txirrindularitza, piraguismoa, olertia...

## Kanpo-estekak

* Aleister Crowley bilduma (Ingelesez)
* Datuak: Q172684
* Multimedia: Aleister Crowley / Q172684
# Aleix Espargaró

Aleix Espargaró i Villà (Granollers, Vallès Oriental, 1989ko uztailaren 30a) kataluniar motoziklista bat da. Pol Espargaró motoziklistaren anaia da.
2011n Moto2 kategorian lasterka egiten zuen eta 2012. urteaz geroztik MotoGP kategorian lehiatzen da.
* Datuak: Q620223
* Multimedia: Aleix Espargaró / Q620223
# Alejale

Alejalea, graniboroa edo hazijalea nagusiki landare-hazi edo aleak jaten dituen animalia da.

## Erreferentziak

* ↑ Alejale. Euskalterm Terminologia Banku Publikoa, euskadi.eus (Noiz kontsultatua: 2021-3-21).

## Kanpo estekak

* Datuak: Q1974986
# Alejandra Alonso

Alejandra Beatriz Alonso Alderete (Asuncion, Paraguai, 1996ko urriaren 1a) paraguaitar arraunlaria da. Bere herrialdea ordezkatu du nazioarteko lehiaketetan. 2020ko Olinpiar Jokoetan parte hartu zuen eta 2024koetan lehiatuko da berriro, zeinean bere herrialdeko bandera-eramanlea izango den irekiera ekitaldian.

## Erreferentziak

* ↑ (Gaztelaniaz) Rolón, David. (2024-04-28). «Ale Alonso tras el sueño olímpico» ABC Color (Noiz kontsultatua: 2024-07-04).

## Kanpo estekak

* Datuak: Q107618431
# Aleix Gómez

Aleix Gómez Abelló, (Sabadell, Katalunia, 1997ko maiatzaren 7a), eskubaloian Espainiarekin aritzen den kirolaria da..
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen eskubaloian, Espainia ordezkatuz; Frantziako taldearen (urrezko domina) eta Danimarkako taldearen (zilarrezko domina) atzetik sailkatu zen Espainia.
Tokion, honako hauek osatzen zuten Espainiako taldea: Julen Aguinagalde, Rodrigo Corrales, Alex Dujshebaev, Raúl Entrerríos, Ángel Fernández Pérez, Adrià Figueras, Antonio García Robledo, Aleix Gómez, Gedeón Guardiola, Eduardo Gurbindo, Jorge Maqueda, Viran Morros, Gonzalo Pérez de Vargas, Miguel Sánchez-Migallón,Daniel Sarmiento Melián eta Ferran Solék.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Eskubaloia, gizonezkoa. |

## Erreferentziak

* ↑ «Aleix Gómez Abelló» olympedia.org (Ingelesez)
* ↑ "Aleix Gómez Abelló" olympics.com (Gaztelaniaz)

## Kanpo estekak

* Datuak: Q42319564
# Alejandra Azcárate

Alejandra Azcárate (Bogota, 1976ko martxoaren 3a) kolonbiar modeloa, aurkezlea, esataria, komediantea eta aktorea da.

## Biografia

Zientzia politikoa eta kazetaritza ikasi zituen Bostongo Emerson College-n, Massachusetts-en. 2002an hasi zen aurkezle Bogotá Citytv-ko tokiko kanalean, entretenimendu-anfitrioi eta albiste-erreportari gisa City Noticiasentzat.
2003ko azaroan, Alejandra Cartagenako Edertasun Lehiaketa Nazionaleko RCN Newsen "Descárate with Azcárate" filmean itzuli zen irratira.
Ondoren, Caracol Newsen burua aldatu zuen Cartagenako Edertasun Lehiaketa Nazionaleko Isabella Santodomingo aktorearekin.
2010ean, komediante gisa eta nazio mailako bira hasi zen zenbait antzokitan.
2021ean, Azcárate legez kanpoko polemika baten epizentroa da, San Andresen (Kolonbia) 1.000 kilo kokainaz kargatutako hegazkin bat konfiskatu ondoren. Hegazkin hori Interandes Helicóptero SAS enpresaren izenean erregistratuta zegoen, eta enpresa horretako legezko ordezkaria Miguel Jaramillo Arango da, Azcárateren senarra eta bazkidea, Bogotako Guaymaral aireportutik abiatu zena. Alejandrak Miamira, Estatu Batuetara, ihes egin du herrialdetik, Kolonbiako justiziatik eta prentsatik ezkutatuz.
2021eko abenduaren 28tik, Azcáratek Azcárate hartuko du bere baitan: No Holds Barred Netflixentzat, "adina, maitasuna eta sexua" gaitzat duen stand-up komedia duen ikuskizuna, erabateko porrota izan zena.

## Erreferentziak

* ↑ Azcárate, Alejandra. "Questions." Arcadia. 2007: 46. Print.
* ↑ "Las confesiones de Alejandra Azcárate." SoHo. Web. December 2, 2012. <https://web.archive.org/web/20160304000950/http://www.soho.com.co/opinion/articulo/las-confesiones-alejandra-azcarate/6188>.
* ↑ Video: Alejandra Azcárate fue captada en Miami, luego del escándalo que implicó a su esposo. .
* ↑ (Ingelesez) «Azcárate: No Holds Barred (TV Series)» Radio Times.
* ↑ (Ingelesez) «Watch Azcárate: No Holds Barred» Netflix Official Site.
* ↑ (Ingelesez) «Azcárate: No Holds Barred» Rotten Tomatoes.
* ↑ «Azcárate: No Holds Barred on netflix» TheFutonCritic.

## Kanpo estekak

* Datuak: Q129922
* Multimedia: Alejandra Azcárate / Q129922
# Alejandra Bogue

Alejandra Bogue Gómez (Mexiko Hiria, Mexiko, 1965eko maiatzaren 16a) mexikar emakumezko aktore, telebista aurkezle eta vedette transgeneroa da.

## Filmografia
### Telebista aurkezle

| Urtea | Izenburua |
| 2006 | Guau! |
| 2001 | Valvula de Escape |

### Telebista aktore

| Urtea | Izenburua | Rola |
| 2008 | ¡Que show con Alejandra Bogue! | |
| 2004 | Mujer, casos de la vida real | |
| 2001-2006 | Desde Gayola | La Tesorito Tearruina Fernández Beste batzuk |

### Filmak

| Urtea | Izenburua | Rola | Oharrak |
| 2018 | El viaje de Keta | Pecadora | |
| 2013 | Tercera Llamada | | |
| 2013 | No se aceptan devoluciones | Castingeko 13. modeloa | |
| 2009 | La despedida de Eugenio | Camila | Film laburra |
| 2005 | Acapulco Golden | Rosalinda Santa Anita | Film laburra |
| 2003 | Sin ton ni Sonia | Cuerva | |
| 2003 | Popis | Amiga? | Film laburra |
| 2003 | Casting ...Busco fama | | Film laburra |
| 2001 | Seres Humanos | Rony | |
| 1996 | El amor de tu vida S.A. | | |
| 1994 | Money Shot | Linea zuzeneko neska | Film laburra |
* Datuak: Q4714441
* Multimedia: Alejandra Bogue / Q4714441
# Alejandra Bueno

Alejandra Bueno (Gasteiz, 1987) artista bisuala, ikertzailea eta kultura-kudeatzailea da.

## Biografia

Arte Eder gradua gauzatu zuen Euskal Herriko Unibertsitatearen Leioa-Erandioko kanpusean eta Ikusizko Arteei eta Multimediari buruzko masterra egin zuen ondoren Valentziako Unibertsitate Poiteknikoan. Gainera, artean doktoratua da unibertsitate berean, Experiencias artísticas en el espacio público izenburua duen tesiarekin.
Bere ibilbide artistikoan zehar, nazioarteko arte erakusketa eta jaialdi ugaritan parte hartu du eta, gaur egun, bideo, argazki eta performance irakaslea da Ekuadorreko Arteen Unibertsitatean. Gainera, Fem Tour Truck jaialdiaren sortzailea eta zuzendaria da, 2016. urtetik aurrera martxan dagoen bideoarte feministaren inguruko jaialdi ibiltaria. Era berean, Gerrilla Kulturala plataformaren sortzaileetako bat ere bada. Halaber, esperientzia handia du ikus-entzunezko ekoizpenean eta arte eta teknologia bidezko hezkuntza didaktikoan.
Bere proiektuen baitan, gizartearen eta genero-ikasketen alde eratutako ekimenak nabarmentzen dira, besteak beste. Horrela, artea eraldaketa sozialerako tresna gisa erabiltzea da Alejandra Buenoren xedea.

## Irudi galeria

* Alejandra Bueno, Manual para mujeres subversivas, 2021
* Alejandra Bueno, Manual para mujeres subversivas, 2021
* Alejandra Bueno, “Cuerpxs“, 2012
* Alejandra Bueno, “I stay I remain“, 2012

## Erreferentziak

* 1 2 (Gaztelaniaz) Mujeres en las Artes Visuales, MAV. (2020). cv - Alejandra Bueno. .
* ↑ Bueno de Santiago, Alejandra. (2018-04-12). EXPERIENCIAS ESTÉTICAS EN EL ESPACIO PÚBLICO. Viviendo y educando a través del lenguaje audiovisual, el arte, y la tecnología en favor de la sociedad y los estudios de género. Universitat Politècnica de València (Noiz kontsultatua: 2021-09-10).
* ↑ (Gaztelaniaz) «Fem Tour Truck» Fem Tour Truck (Noiz kontsultatua: 2021-09-10).
* ↑ «Alejandra Bueno de Santiago» gizartesarea.org (Noiz kontsultatua: 2021-09-10).

## Kanpo estekak

* Alejandra Buenoren webgunea
* Alejandra Bueno OKELA espazioaren Artisten Meeting Pointa sarean
* Fem Tour Truck jaialdiaren webgunea
* Datuak: Q108099459
# Agra (Oklahoma)

Agra Oklahomako herri bat da. Lincoln konderrian kokatua dago. 2010ean 339 biztanle zituen, 0,97 kilometro koadrotan banatuta.

## Ikus, gainera

* Lincoln konderria

## Kanpo estekak

* Datuak: Q370523
# Agra

Agra honakoa izan daiteke:
* Agra (India), Indiako hiria.
* Agra (Italia), Vareseko probintziako udalerria, Italian.
# Agra (Italia)

Agra Italiako udalerri bat da. Vareseko probintzian kokatuta dago, Lombardia eskualdean. 391 biztanle ditu, 3 kilometro koadroko azaleran banatuta.

## Mugakideak

Agrak honako udalerri hauekin egiten du muga:
Dumenza Luino Maccagno con Pino e Veddasca

## Kanpo estekak

* Datuak: Q39852
* Multimedia: Agra (Italy) / Q39852
# Agra (India)

Agra Indiako hiri bat da, Uttar Pradesh estatuan dagoena, Jamuna ibaiaren ertzean. Mogol Inperioaren hiriburua izan zen 1556 eta 1658 bitartean.
Hiria, Delhiko sultana zen Sikandar Lodik sortu zuen 1501 eta 1504 bitartean, bere hiriburu bihurtu zuena. Mogoldar lehen enperadorea izan zen Babur, hiri honetan babestu zen Ibrahim Lodiren aurka 1526an borrokatu ondoren. Akbarrek, inperioko hiriburu ofizial bihurtu zuen 1556an.
XVI. mendearen erdialdea eta XVII. mendearen erdialde artean, Akbar, Jahangir eta Shah Jahanen erregealdietan, hiria, bere oparotasunezko punturik gorenera iritsi zen. Shah Jahanek Taj Mahala eraikitzea agindu zuen 1631n. Beranduago, inperioaren hiriburua Delhi izatera pasako zen.
Mogoldar Inperioa erori ondoren, Jatak 1761ean, Gwaliorreko rajputak 1764an, Sindhiarrak 1784an eta britainiarrak 1803an, hiri honetan bizi izan ziren 1857ko Indiako Matxinadan, zenbait gudu odoltsu gertatu ziren Agrako gotorlekuan.
Gaur egun, hiriak, urtero, milioika bisitari jasotzen ditu Taj Mahal mausoleoa bisitatzeko. Zoritxarrez, Agrak, hiriaren ondarea arrisku bizian jartzen ari den kutsadura atmosferikoa jasaten du.

## Toki interesgarriak

* Taj Mahala. Munduko mausoleorik ospetsuenetako bat.
* Gotorleku gorria. Akbarrek jauregi bezala eraikia eta bere semeak barruti militar bihurtu zuena
* Itimad-Ud-Daulahren Mausoleoa, 1622 eta 1628 bitartean eraikia.
* Chini Ka Rauzaren hilobia, Shah Jahanen lehen ministroa zena.
* Ram Bagheko lorategiak, lehen mogoldar lorategiak.

## Klima

Datu klimatikoak (Agra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 22.3 | 25.5 | 31.9 | 37.9 | 41.7 | 40.7 | 35.3 | 33.2 | 34.0 | 34.0 | 29.2 | 23.9 | 32.5 |
| Batez besteko tenperatura minimoa (°C) | 7.7 | 10.3 | 15.4 | 21.5 | 26.5 | 28.9 | 26.8 | 25.7 | 24.3 | 19.1 | 12.5 | 8.2 | 18.9 |
| Euria (mm) | 13.3 | 17.7 | 9.1 | 6.7 | 11.9 | 55.7 | 203.3 | 241.1 | 128.5 | 25.2 | 4.3 | 6.0 | 722.8 |
| Euri egunak (≥ 1 mm) | 1.9 | 1.7 | 1.7 | 1.3 | 2.3 | 4.7 | 13.8 | 14.9 | 7.7 | 1.5 | 0.8 | 1.0 | 53.3 |
| Iturria: World Meteorological Organization. ||||||||||||||

## Biztanleria

Orotara, hiriak, 1.430.055 biztanle ditu. Agra, Delhitik ia 200 kilometro hegoaldera dago. Lotura onak ditu hiriburuarekin, tren, hegazkin edo errepidez.

## Erreferentziak

* ↑ World Weather Information Service-Agra, World Meteorological Organization. Retrieved 30 September 2012.

## Kanpo estekak

* Datuak: Q42941
* Multimedia: Agra / Q42941
# Agra barrutia

Agra barrutia Indiako barruti bat da, Agra dibisioan, Uttar Pradesh estatuan. 4.418.797 biztanle ditu 4.027 kilometro koadrotan.

## Mugakideak

Honako barrutiekin egiten du muga:
Hathras barrutia

## Ikus, gainera

* Uttar Pradesh

## Kanpo estekak

* Datuak: Q606343
* Multimedia: Agra district / Q606343
# Agra del Orzán (Coruña)

Agra del Orzán (galizieraz: A Agra do Orzán), Espainiako Galizia autonomia erkidegoko Coruña hirian dagoen auzo bat da. 29.000 biztanle inguru ditu eta hiriko biztanle dentsitate handienekoa da.
* Datuak: Q5659945
* Multimedia: A Agra do Orzán / Q5659945
# Agoura Hills (Kalifornia)

Agoura Hills Kaliforniako hiri bat da. Los Angeles konderrian kokatua dago. 2010ean 20.330 biztanle zituen, 20,2 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q395793
* Multimedia: Agoura Hills, California / Q395793
# Agra (Agolada)

Agra, Espainiako Galizia autonomia erkidegoko Agolada udalerrian dagoen parrokia bat da, Pontevedra probintzian. 2013ko erroldaren arabera 13 biztanle zituen.
* Datuak: Q11203989
* Multimedia: Agra, Agolada / Q11203989
# Agou mendia

Agou mendia (frantsesez: Mont Agou; lehen Baumann mendia- alemanez: Baumannspitze deitua) Togoko mendirik altuena da eta 986 metro ditu. Ghanako mugatik gertu dago, Kpalimé hiritik hego-ekialdera, goi-lautadan. Agou mendia Togoko mendien mendebaldeko muturraren zati da, Beninen. Bere tontorrean antena bat dago.
Geologikoki beste unitateen parte bada ere, berez muino lekuko baten itxura du, Danyi ordokian dagoena.

## Erreferentziak

* ↑ peakbagger.com (Ingelesez)

## Kanpo estekak

* Datuak: Q1753509
* Multimedia: Mount Agou / Q1753509
# Agra (Kansas)

Agra Kansasko hiri bat da. Phillips konderrian kokatua dago. 2010ean 267 biztanle zituen, 0,69 kilometro koadrotan banatuta.

## Ikus, gainera

* Phillips konderria

## Kanpo estekak

* Datuak: Q2827127
* Multimedia: Agra, Kansas / Q2827127
# Aegon

Aegon Herbehereetako aseguru-etxea da. 2009ko datuen arabera 28.000 langile eta 40 milioi bezero baino gehiago ditu mundu osoan.
1983an sortu zen AGO Holding N.V (1968an hiru enpresek bat egitean sortua) eta Ennia N.V. (bi aseguru enpresa 1969an bat egitean sortua) enpresek bat egitean.

## Kanpo estekak

* (Ingelesez) Aegonen webgune ofiziala.
* Datuak: Q291171
* Multimedia: Aegon / Q291171
# Aegnor

Aegnor, Tolkienen legendarium ospetsuko pertsonaia bat da, bere hil ondorengo lana den Silmarillionen agertzen dena. Elfo bat da, Noldor elfo leinuko printzea, Finarfin eta Eärwenen semeetako bat eta Finrod, Orodreth, Galadriel eta Angroden anaia.

## Historia

Ez zen Valinorren geratu bere aitarekin, baizik eta bere anaia Finrodekin abiatu zela Erdialdeko Lurraldera, Feänorrekin zina egin bait zuen Melkorren aurka. Han, Finroden basailu eta Dorthonion feudoko jauna izan zen bere anaia Angrodekin batera. Dagor Bragollach izeneko guduan hil zen

## Etimologia

Izenak, "eroritako sua" esan nahi du, eta quenyazko bere izena zen Aikanar edo Aikanaroren (su basatia) sindarinerako egokitze bat da. Neurri batean, izen profetiko bat zen, gerlaririk ausartenetako bat izatearen ospea lortu bait zuen, orkoek beldur handia ziotelarik: haserrean edo borrokan, bere begien argiak, sugar bat zirudien, hortik kanpora, izpiritu noble eta eskuzabal bat zen arren. Baina, bere gaztaroaren lehen egunetan, argi sutsu hura ikus zitekeen, eta oso ez ohiko ilea zuen, bere anai eta arrebarenak bezala hori kolorekoak, baina indartsuak eta gogorrak, burutik sugarrak bezala irtetzen zitzaizkionak.

## Kanpo estekak

* Datuak: Q2357694